b"\n_START_ARTICLE_\nEd O'Neill\n_START_SECTION_\nRani \xc5\xbeivot\n_START_PARAGRAPH_\nO'Neill je ro\xc4\x91en u Youngstownu, Ohio, kao sin Edwarda O'Neilla, radnika u \xc5\xbeeljezari, i Ruth Ann O'Neill, ku\xc4\x87anice i socijalne radnice. Poha\xc4\x91ao je srednju \xc5\xa1kolu Ursuline, te je oti\xc5\xa1ao studirati na Ohio\xc5\xa1ko sveu\xc4\x8dili\xc5\xa1te u mjestu Athens, Ohio gdje je bio \xc4\x8dlan Delta Sigma Fi bratstva, i Savezno sveu\xc4\x8dili\xc5\xa1te u Youngstownu. O'Neill je 1969. potpisao ugovor za football mom\xc4\x8dad Pittsburgh Steelers. Pu\xc5\xa1ten je prije po\xc4\x8detka sezone 1969/70. Kasnije, u Bra\xc4\x8dnim vodama, O'Neill tuma\xc4\x8di biv\xc5\xa1u zvijezdu ameri\xc4\x8dkog nogometa (footballa), koja nije uspjela ostvariti karijeru, ali koja konstantno prepri\xc4\x8dava pri\xc4\x8de iz tih dana. O'Neill je, prije nego \xc5\xa1to je postao glumac, predavao dru\xc5\xa1tvene studije (sli\xc4\x8dno sociologiji) u Youngstownu.\n_START_SECTION_\nKarijera\n_START_PARAGRAPH_\nO'Neill je igrao Lennya u kazali\xc5\xa1noj verziji Steinbeckova O mi\xc5\xa1evima i ljudima u Cambridgeu, Massachusetts. Nastupio je i u nekoliko filmova uklju\xc4\x8duju\xc4\x87i i Sakuplja\xc4\x8d kostiju, Mali divovi i Spartan. Glumio je i narednika Joea Fridaya u krimi seriji Dicka Wolfa Dragnet. Serija je bila kratkog vijeka (ABC ju je ukino ve\xc4\x87 u drugoj sezoni). Njegov filmski debi bio je u filmu Deliverance. _NEWLINE_No, O'Neill je najpoznatiji po ulozi Ala Bundya u dugoro\xc4\x8dnom amri\xc4\x8dkom sitcomu Bra\xc4\x8dne vode koji govori o disfunkcionalnoj \xc4\x8dika\xc5\xa1koj obitelji. To je bila prva serija na FOX-u koja je emitirana u prime timeu kao me\xc4\x91usezonska zamjena, a zapo\xc4\x8dela je s emitiranjem 5. travnja 1987., a zavr\xc5\xa1ila 9. lipnja 1997. Seriju su stvorili Michael G. Moye i Ron Leavitt._NEWLINE_O'Neill je imao kratki cameo nastup u Wayneovom svijetu 1 i 2, ponovno glume\xc4\x87i lika kojeg je glumio u ske\xc4\x8du filma na Saturday Night Live. Pojavio se i kao Relish, kralj trolova u 10. kraljevstvu. Imao je i kratak cameo u sitcomu 8 jednostavnih pravila za de\xc4\x8dka moje k\xc4\x87eri tinejd\xc5\xbeerice, glume\xc4\x87i starog de\xc4\x8dka Katey Sagal. _NEWLINE_O'Neill je tako\xc4\x91er glumio i u seriji Zapadno krilo i to u ulozi guvernera Erica Bakera (D-PA). Baker je jaki kandidat demokrata za predsjednika, te u zadnjoj sezoni postaje potpredsjednik pod Mattom Santosom._NEWLINE_O'Neill se trenutno pojavljuje u AOL-ovim reklamama. Njegova najrecentnija uloga je ona u HBO-voj seriji John iz Cincinnatija.\n_START_SECTION_\nPrivatni \xc5\xbeivot\n_START_PARAGRAPH_\nO'Neill je o\xc5\xbeenjen glumicom Catherine Rusoff. Par se 1989. rastao, no ponovno su se vjen\xc4\x8dali 1993. O'Neill trenira brazilski jiu-jitsu punih 9 godina pod mentorstvom Roriona Graciea."